  Туспуктэм: vk.com (Александр Бречалов) Наталия Сильвестрова Эгра ёросысь Мазьгиын (Лонки-Ворцы) нырысетӥзэ Удмуртиыын гурт скейт-парк лэсьтӥзы. Ужъёсты «Комплексное развитие сельских территорий» программая быдэстӥзы. Со сярысь элькун тӧро Александр Бречалов «ВКонтакте» мерлыко вотэсысь бамаз ивортӥз. Гуртын улӥсьёс площадкалы ӵектос дасязы, со программа улсын быръёнэз ортчиз. Туннэ «Комплексное развитие сельских территорий» программая Шарканын бассейн, Шаркан, Кез но Ува ёросъёсын лулчеберет юртъёс лэсьто, Пичи Пурга ёросын дышетонъя но шутэтсконъя центр пукто. Ува ёросын спорт площадка радъязы. 2024-тӥ арын гурт интывылъёсты умоятыны ӵектосъёсъя Удмуртие 132 миллион манет вуоз. Тегъёс: лэсьтӥськон Спорт Эгра Удмуртия  